Posted on 16 maart 2020 16 maart 2020 by Herman
Posted in politiekTagged homo politicus
Prev Betere koffie dankzij OrCoffee Powell klop by Roux aan om Blitse te behou | Netwerk24
Powell klop by Roux aan om Blitse te behou
Deur Francois de Wet 20 Maart 2017 20:32
Dit gaan versigtige en slim onderhandelings tussen die afrigters van die Suid-Afrikaanse sewesrugbyspan en o.20-rugbyspan verg om albei spanne op koers vir wêreldtitels in 2018 te hou. Neil Powell. Foto: Gallo ImagesChean Roux. Foto: Gallo ImagesDie Blitsbokke, onder die afrigting van Neil Powell, is baie naby aan ’n eerste Wêreldreeks-kroon sedert die 2008-’09-seisoen. Dit terwyl Chean Roux, Junior Springbok-afrigter, in ’n wedloop teen tyd is om sy span te finaliseer vir vanjaar se o.20-Wêreldtoernooi in Tbilisi, Georgië. Beserings aan sleutelspelers in die Blitsbokgroep is besig om die pad na die wêreldkroon met duwweltjies te besaai. Kyle Brown (knie), Justin Geduld en Stephan Dippenaar se beserings is van so ’n aard dat hulle nie enige rol in die jaar se oorblywende vier toernooie (Hongkong, Singapoer, Parys en Londen) sal speel nie. Roscko Specman se dyspierbesering sal ook vier weke neem voordat hy weer sal kan begin speel en hy gaan die toernooie in Hongkong en Singapoer misloop. Dan word daar nog op verdere nuus oor Branco du Preez se borsspierbesering gewag. Chris Dry se geswelde knie en Cecil Afrika se dyspier wat pla, dra ook by tot Powell se kopsorge. Die Blitse moes vroeër die jaar ook afskeid neem van twee sterspelers in Seabelo Senatla en Kwagga Smith, wat nou onderskeidelik by Superrugby saam met die Stormers en Leeus betrokke is. Dié krisis het die 39-jarige breier met geen ander keuse gelaat nie as om met Roux, Junior Springbok-breier, te praat om te hoor of hy die dienste van Zain Davids en Stedman Gans vir Hongkong en Singapoer kan behou. Zain Davids. Foto: Gallo ImagesStedman Gans. Foto: Gallo ImagesDavids en Gans het, volgens ’n SA Rugby-verklaring, met hul terugkeer van die Blitse se deelname aan toernooie in Las Vegas en Vancouver hulle by die Junior Springbok-oefengroep aangesluit. Dié groep moet op 26 Maart in Bloemfontein met hul voorbereiding vir drie opwarmingswedstryde teen die Griffons (31 Maart, Welkom), Griekwas (5 April, Kimberley) en Vrystaat Cheetahs (8 April, Bloemfontein) begin. Roux en sy afrigtingspan moes reeds in hul eerste twee weke van voorbereiding in Stellenbosch sonder die teenwoordigheid van spelers wat op Superrugby-diens is, klaarkom, terwyl spelers wat in die Varsitybeker-reeks speel, net vir ’n paar dae beskikbaar was.Curwin Bosch, Benhard Janse van Rensburg (albei Haaie), Damian Willemse (Stormers) en Madosh Tambwe (Leeus) is die manne wat tans Superrugby speel en hulle eers by die Junior Bokke se derde en laaste oefenkamp – 18 April tot 12 Mei in Stellenbosch – sal aanmeld. Roux se span speel dan in nog twee oefenwedstryde teen ’n Varsitybeker-droomspan (25 April) en die Westelike Provinsie (9 Mei). Die o.20-span het in 2012 laas die wêreldkroon gewen en daar is groot druk op SA Rugby se amptelike tweede span om vanjaar sukses te behaal. Roux en sy hulpafrigter, Mzwandile Stick, het eers vandeesmaand gehoor hulle is aangestel om die Jong Bokkies na Georgië te neem, waar hulle op 31 Mei teen die o.20’s van Frankryk, 4 Junie teen die gasheerland en 8 Junie teen Argentinië te staan kom. Intussen begin die Blitsbokke Woensdag met hul voorbereiding vir die volgende twee toernooie in die Wêreldreeks. ’n Aankondiging oor Davis en Gans se beskikbaarheid en Du Preez se besering behoort dan gedoen te word. Meer Stories
Blitsbokke res van seisoen sonder Geduld
'Blitsbokke steeds die span om te klop'
Kyk: Goeie dade deel van Blits-DNS